PRESSEMELDING 08.04.2015



**60 utstillere frister boligmessepublikum i Steinkjer**

**Compass Fairs AS har med seg nærmere 60 utstillere når de åpner dørene for årets boligmesse som arrangeres i Steinkjerhallen til helgen 10. – 12. april. - Boligmessen passer perfekt for alle som skal pusse opp, fornye produkter hjemme eller bygge nytt, sier prosjektleder Ronny Bjørnsen fra Compass Fairs AS.**

Folk strømmer til årets boligmesser som ifølge arrangøren er mer populære enn på lenge. - Vårt motto er at relasjoner skapes best ansikt til ansikt. På en messe møter tilbud etterspørsel, og ofte knytes dette sammen med ekstra gode messetilbud, sier Bjørnsen, som håper folk tar turen enten de er ute etter messekupp, eksperthjelp eller inspirasjon til boligen.

**Nytt kjøkken i år?**

På årets messe i Steinkjer blir det blant annet gode muligheter å få messekupp på kjøkken, en av boligmessens mest etterspurte kategorier. - Elkjøp har en kjempestand med flotte messepriser som kun kan fåes ved handel på messen, og de stiller med dyktige fagfolk fra kjøkkenavdelingene i Steinkjer, Namsos og Levanger i tillegg til to leverandører av hvitevarer til kjøkkenet samt vask- og tørk og støvsugere, forteller Bjørnsen. - Det blir nok også mange som benytter anledningen til å fornye soverommet, tipper prosjektlederen, og viser til at det blir gode messetilbud på blant annet senger og sengetøy. - Siden det er meldt skikkelig messevær med gråvær og litt regn, så det bør være perfekt for de som vil forberede seg til skikkelig trøndersk vår og sommer med vårt gode utvalg av solskjerming, grillhytter og hagestuer, sier prosjektlederen.

**Speeddate 11 husleverandører**Et besøk på boligmessen kan vise seg å bli svært lukrativt for de som leter etter hus. - Her kan man speeddate ikke mindre enn 11 ulike husleverandører på en dag, perfekt for de som er på jakt etter drømmehuset, mener Bjørnsen. - Utstillerne har flotte stands med husmodeller og brosjyrer, og ekspertene står klare til å fortelle mer om akkurat sine hus, sier han og legger til at det også finnes eiendomsutviklere på plass med forslag til tomtevalg.

**Kjølerom uten driftskostnader**

For de som har behov for bedre lagringskapasitet av mat hjemme eller hytta, tipser Bjørnsen om jordkjelleren som kan bidra til å løse lagringsutfordringene for alt fra frukt, grønnsaker, saft og syltetøy til vin. – Dette er et velkjent produkt i Sverige og kommer nå til Norge, sier Bjørnsen.

**Otto, konkurranser og vinnersjanser**  
Boligmessen passer for hele familien. - Otto Robsahm er best kjent som «Sinnasnekkern’n» fra TVNorge, og kommer på messen både lørdag og søndag. På programmet hans står «Spør Otto», «Handy Girl + partner», «Jakten på boligdrømmen» med hus og garasje fra Hedalm Anebyhus i premie (finale i november) samt «Ballongslippet» hvor noen ballonger inneholder supre premier verdt til sammen 30.000 kroner. - Dessuten har vi en hyggelig barnepark samt kafé for en pust i bakken, frister Bjørnsen. Fullstendig utstillerliste og program finnes i messeavisen på boligmesse.no

**Åpningstider:** Fredag kl. 12 – 19  Lørdag kl. 10 – 18 Søndag kl. 10 – 17

**Prosjektleder:**Ronny BjørnsenTlf. 482 24 813 E-post: ronny@boligmesse.no